Девойките ни завършиха на второ място в квалификацията в Москва - Други спортове - Sportal.bg
Девойките ни завършиха на второ място в квалификацията в Москва28 февруари 2014 | 17:23
Българският национален ансамбъл за девойки по художествена гимнастика завърши на второ място в квалификацията в Москва и не успя да се класира за младежки олимпийски игри в Нанцзин (Китай) от 16-и до 28-и август 2014-а година. Ансамбълът е с със старши-треньор Камелия Дунавска и помощник-треньор Валентина Иванова. Отборът е в състав Елена Бинева, Емилия Радичева, Габриела Стефанова, Александра Митрович и София Рангелова. Българките изиграха страхотно двете си съчетания и получиха оценки 16.100 точки на пет обръча и 16.016 точки на пет чифта бухалки. Така те събраха сбор от 32.116 точки. Според регламента от Европа може да се класира само един ансамбъл. Отборът на домакините от Русия спечели първото място със сбор от 32.383 точки и се класираха за младежката олимпиада. Рускините получиха 16.583 точки на обръчи и 15.800 точки на бухалки. В надпреварата участваха още два ансамбъла. На трето място е Беларус с 30.132 точки сбор (15.966 и 14.166), следван от Азербайджан с 29.399 (14.666 и 14.733) точки. В момента се провежда квалификацията за младежките олимпийски игри при девойките индивидуално, където България представят Ерика Зафирова и Катерина Маринова. В събота и в неделя в Москва предстои турнир Гран При за жени с участието на Невяна Владинова и ансамбъла на България за жени.